Saul, die man met 'n verdeelde hart. 'n Verdeelde hart is wat die volk 'n koning laat begeer, net soos in Moses se tyd met die wet. God antwoord hulle na hul drekgode (Eseg 14:4) en gee vir hulle 'n koning na die vlees. Saul, kop en skouers bo die res maar met 'n hart wat nie op God gerig is nie. So verloën en verloor hy die geskenk van salwing en gesag wat God hom gegee het.
Daar is 'n groot verskil om die Here te dien en om die Here te ken. Dis die les wat die klein Samuel reeds vroeg geleer het. Ken is 'n ontwikkelende verhouding.
God se gedagtes was van die begin af onveranderd. Adam het uit die verhouding uitgestap en vandaar die gaping - "My gedagtes is nie julle gedagtes nie... so hoog soos die hemel bo die aarde" God stuur Sy Seun - Sy gedagte/woord word vlees. Hy kom oorbrug die gaping - soos ons in Adam gesterf het, is ons vir die laaste Adam lewend gemaak. Ons is nou gesete in hemelse plekke - Ons gedagtes behoort ook hier! Selfs onder die ou verbond vind ons mense met onverdeelde harte wat die gaping deur Adam gelaat kan oorbrug. Een so 'n voorbeeld was Hanna die moeder van Samuel wat vanuit die verhewe posisie profeteer op Jesus Christus!
Ons almal word gekonfronteer met "hongersnood" - die probleem met baie gesigte, veral waar gesag rondlê. Ons word dus beweeg deur vrees of vrede! Ons het die vrede nodig wat die verstand te bowe gaan. Rut is die pragtige voorbeeld van iemand wat vir die regte rede emigreer. "U God is my God" - so vind sy dan ook haar bruidegom - die beeld van Christus en Sy gemeente.
Duration: 1 hr 16 mins 34 secs
Soos Israel Kanaan moes skoonmaak van die afgode, so maak ons ons eie lewe skoon van die afgode. Gesag wat rondlê maak my een van die 9700 wat huistoe gestuur is deur Gideon! 300 met onverdeelde harte word die reuse teen die ontelbare getalle van die Midianiete. God kan selfs een alleen gebruik soos Simson. Die hartseer is dat hierdie sterk man die bespotting van sy vyande word omdat hy op sy eie vermoë begin steun. Onthou die stryd toe en nou is lig teen duisternis. Die rassekaart is 'n rookskerm van die vyand!
Bladsy 8 van 30